REALIZĂRI ROMÂNEȘTI PE MAPAMOND

REALIZĂRI ROMÂNEȘTI PE MAPAMOND

Noi ne uităm la televizor la toate nulitățile, iar de oamenii prezentați mai jos știe foarte puțină lume.

O idee propagată destul de puternic în societatea românească de astăzi este că, deloc mândri cu originea lor, unii dintre români afirmă că toate aceste prilejuri de mândrie națională țin doar de domeniul trecutului, că România de astăzi ar fi o „țară bolnavă”, fără civilizație, fără personalități marcante, ea fiind mereu „codașa Europei”.

Pentru a contracara astfel de teorii negativiste, menite să-i țină pe români „la locul lor” (și depărtându-i de tradiția și sufletul neamului românesc), teorii stabilite de cei ce se doresc „Atotputernicii Lumii”, vom oferi și o serie de realizări ale geniului românesc ale ultimilor ani:

* Dr. fiz. Eugen Pavel, de la Institutul de Fizică Atomică de la Măgurele, a realizat un CD ROM (din sticlă) cu o capacitate de stocare de 15.000 ori mai mare decât a unuia obișnuit. Pe 5 astfel de CD uri ar putea fi stocată întreaga Bibliotecă a Academiei Române, iar informațiile ar putea rezista 5.000 de ani. În noiembrie 1999, invenția sa a fost premiată cu medalia de aur la Salonul Mondial al Invențiilor „Bruxelles Europa”, iar autorul dorește cu orice preț producerea de serie în România. Dar forurile din România întârzie la nesfârșit formalitățile…

* Constantin Pascu a realizat în anul 2000, în premieră mondială, un aparat care purifică aerul în spațiile de locuit: distruge bacteriile din aer, reține praful și fumul de țigară, atmosfera devenind „ca în salină sau pe litoralul marin”. Instalarea acestui aparat costa atunci doar 480.000 lei.

* Petrică Ionescu este cel mai important regizor de operă după Zefirelli (afirmație făcută de George Astalos, în ianuarie 2001).

* România a câștigat Campionatul Mondial de bridge (considerat de mulți drept cel mai inteligent joc de cărți) pe Internet, în 16.11.2000 (107-75 cu SUA în finală).

* Hackerii români sunt considerați printre cei mai buni (și mai periculoși) din lume. „Distracția” (conform declarației lor, ei nu fură informații, ci doar doresc să își dovedească … valoarea) celor „5 magnifici de la Răsărit” a obligat CIA să trimită o delegație la București… Printre site urile „sparte” de ei: US Army, US Air Force, US Navy, NASA, Coast Guard, departamente federale, etc.

* La salonul invențiilor de la Geneva (aprilie 2001), România s-a clasat pe locul I în privința numărului de premii obținute și pe locul II (după Rusia) ca număr de invenții prezentate. Adică a luat premii pentru toate cele 62 de invenții prezentate (22 premii I; 18 premii II; 22 premii III)! Delegația română s-a mai întors de la Geneva și cu 4 premii speciale din partea delegațiilor altor țări, un premiu de creativitate (pentru Ionuț Moraru-invenția „Biomer”), Medalia expoziției și Diploma salonului pentru contribuția excepțională în promovarea invențiilor.

RĂZVAN-GABRIEL GHEORGHE

Contents